Pengene skal bruges til de indledende øvelser for at realisere en ny skole i Frederikshavn midtby. Samtidig åbner op den plan op for nye tiltag i og omkring Arena Nord, hvor skolen skal ligge. Skolestrukturen har det seneste års tid skabt debat ikke mindst på grund af, at det betyder, at Ørnevejen Skole og Munkebakkeskolen skal lukke og erstattes af en ny skole, mens skolestrukturen også rammer Volstrup Skole i Sæby. Skolen der lukker næste år, og allerede nu forudsiges der, at det betyder, at de eksisterende skoler i Sæby kommer til at mangle plads. Skolestrukturen indebærer desuden, at der etableres et 10. klasses center for hele kommunen fra Sæby i syd til Skagen i nord. Der er sat knap 23 millioner kroner af til hele projektet i og omkring den nye skolestruktur, og nu er de første kommunale kroner frigivet. Ændringerne i skolestrukturen udspringer blandt andet af, at kommunen inden for en nær fremtid vil have betydeligt færre skolesøgende børn.

Referat:
De første knap to millioner kroner ruller nu ud af kommunekassen i Frederikshavn til en historisk investering i folkeskolen.